CELEX: 32019D0854
Language: et
Date: 2019-04-15 00:00:00
Title: Nõukogu otsus (EL) 2019/854, 15. aprill 2019, Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) sõlmimise kohta

5.6.2019   
               
               
                  ET
               
               
                  Euroopa Liidu Teataja
               
               
                  L 147/1
               
            
         NÕUKOGU OTSUS (EL) 2019/854,
         15. aprill 2019,
         Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 3 esimest lõiku ja lõike 4 esimest lõiku koostoimes artikli 218 lõike 6 teise lõigu punkti a alapunktiga v ja lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Komisjon võttis 2003. aasta mais vastu teatise Euroopa Parlamendile ja nõukogule „Metsaõigusnormide täitmise järelevalve, metsahaldus ja puidukaubandus (FLEGT): ELi tegevuskava ettepanek“, milles kutsuti üles võtma meetmeid ebaseadusliku metsaraie vastu puitu tootvate riikidega vabatahtliku partnerluse lepingute väljatöötamise kaudu („ELi tegevuskava“). 2003. aasta oktoobris võttis nõukogu vastu järeldused ELi tegevuskava kohta (2) ja 7. juulil 2005 võttis Euroopa Parlament vastu sama küsimust käsitleva resolutsiooni (3).
                  
               
                     (2)
                  
                  
                     Vastavalt nõukogu otsusele (EL) 2018/1528 (4) allkirjastati Euroopa Liidu ja Vietnami Sotsialistliku Vabariigi vaheline vabatahtliku partnerluse leping, mis käsitleb metsaõigusnormide täitmise järelevalvet, metsahaldust ja puidukaubandust („leping“), 19. oktoobril 2018, eeldusel et see sõlmitakse.
                  
               
                     (3)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Vietnami Sotsialistliku Vabariigi vaheline vabatahtliku partnerluse leping, mis käsitleb metsaõigusnormide täitmise järelevalvet, metsahaldust ja puidukaubandust, kiidetakse liidu nimel heaks.
            Lepingu tekst on lisatud käesolevale otsusele.
         
         
            Artikkel 2
            Nõukogu eesistuja esitab liidu nimel lepingu artiklis 25 sätestatud teate (5).
         
         
            Artikkel 3
            Euroopa Komisjon esindab liitu lepingu artikli 18 alusel moodustatud lepingu rakendamise ühiskomitees.
            Liikmesriigid võivad osaleda lepingu rakendamise ühiskomitee koosolekutel liidu delegatsiooni liikmetena.
         
         
            Artikkel 4
            Lepingu lisade muutmiseks lepingu artikli 24 alusel volitatakse komisjoni vastavalt nõukogu määruse (EÜ) nr 2173/2005 (6) artikli 11 lõikes 3 osutatud menetlusele kiitma liidu nimel sellised muudatused heaks.
         
         
            Artikkel 5
            Käesolev otsus jõustub selle vastuvõtmise päeval.
         
         
            Luxembourg, 15. aprill 2019
            
               
                  Nõukogu nimel
               
               
                  eesistuja
               
               P. DAEA
            
         
         
            (1)  Euroopa Parlament andis oma nõusoleku 12. märtsil 2019.
         
            (2)  ELT C 268, 7.11.2003, lk 1.
         
            (3)  ELT C 157E, 6.7.2006, lk 482.
         
            (4)  Nõukogu 11. oktoobri 2018. aasta otsus (EL) 2018/1528 Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) liidu nimel allkirjastamise kohta (ELT L 257, 15.10.2018, lk 1).
         
            (5)  Nõukogu peasekretariaat avaldab lepingu jõustumise kuupäeva Euroopa Liidu Teatajas.
         
            (6)  Nõukogu 20. detsembri 2005. aasta määrus (EÜ) nr 2173/2005 FLEGT-litsentsimissüsteemi kehtestamise kohta puidu impordi suhtes Euroopa Ühendusse (ELT L 347, 30.12.2005, lk 1).